Busleerders moet met die onderskeie organiseerders in verbinding tree vir die tye waarop die busse gaan ry.
Ten spyte van die moeilike omstandighede wat die pandemie vir ons gebied het in 2020, het Hoërskool Jan van Riebeeck dit reggekry om 'n nuwe, suksesvolle musiekskool op die been te bring. Die Welgemeend Skool vir Musiek bied vir enige JvR leerder, en selfs leerders buite die skool, die geleentheid om onderrig te ontvang in 'n wye verskeidenheid instrumente op 'n private en buitemuurse basis. Hierdie geleentheid is ideaal vir leerders wat nie noodwendig musiek as vak wil neem nie, maar wat graag hulle musikale en kulturele horisonne wil verbreed. Sien asseblief die aangehegde inskrywingsvorm, of kontak gerus vir Mnr Geruan Geldenhuys by geruan.geldenhuys@janvanriebeeck.co.za vir meer inligting.